Toomas Niit

Toomas Niit (7. juuni 1953 – 6. oktoober 2020) oli eesti psühholoog. Ta lõpetas aastal 1976 Tartu Riikliku Ülikooli psühholoogiaosakonna. Ta töötas Tallinna Ülikooli psühholoogia instituudis. Toomas Niit lõpetas 1971. aastal Tallinna 21. keskkooli ja 1976. aastal TÜ psühholoogiaosakonna ning 1981 AI aspirantuuri. Psühholoogiamagister (1993, Tallinna Pedagoogikaülikool), väitekiri "Keskkondliku lähenemise areng psühholoogias ja selle kasutamisvõimalused kodu ja elustiili uurimisel". Oli 1976–88 AI sotsioloogia osakonna nooremteadur ja teadur, 1989–93 FSÕI sotsioloogia osakonna teadur, 1980–93 ka TPÜ teadur, 1993–98 TPÜ sotsiaal- ja keskkonnapsühholoogia õppetooli erakorraline professor, 1994–99 ka psühholoogia osakonna juhataja ja sotsiaalteaduskonna prodekaan, 2001–03 psühholoogia osakonna teadur, 2005– lektor, aastast 1980 (kohakaasluse alusel) ka TÜ õppejõud (1993–98 dotsent). 1991–2001 töötas stipendiaadina Taani, Norra, Soome, Islandi, Hispaania ning Inglismaa kõrgkoolides ja teadusasutustes; pidanud loenguid mitmetes välisriikide kõrgkoolides. Uurimusi keskkonna- ja sotsiaalpsühholoogia, kultuuriti võrdleva psühholoogia (kodu kui psühholoogia fenomen, elulaad, perekonnaelu, väärtuste muutumine jm). Korraldas 1981–2001 (koos Mati Heidmetsa, Arno Baltini jt) TPÜ-s üle 10 üleliidulise ja rahvusvahelise psühholoogiakonverentsi, oli nende ettekannete kogumike toimetajaid (sh "Environment and social development: Proc. East-West colloquium in environmental psychology". Tallinn, 1991; "Identity, freedom, values and memory: Proc. 2nd Int. Baltic Psychology Conf." Tallinn, 1996). Oli teadusajakirja Man-Environment Systems (USA) toimetaja, Journal of Environmental Psychology (London) ja sariväljaande Advances in Environment, Behavior and Design (New York) toimetuskolleegiumi liige. Eesti Psühholoogide Liidu (1988) asutajaliige (president 1994–97 ja asepresident 1989–94, 1997–), aastast 1989 Eesti delegaat ja vaatleja Euroopa Kutseliste Psühholoogide Ühingute Föderatsioonis ja Rahvusvahelises Psühholoogiateaduste Liidus, New Yorgi TA liige (1994), Int. Assoc. for People Environ. Studies (IAPS, juhatuse liige aastast 1992) jmt teadusorganisatsiooni liige. Üleliiduline noore teadlase preemia sotsiaalteadustes (1983). Üle 100 teadustrükise. Tema ema oli kirjanik Ellen Niit, isa oli eesti rahvaluule- ja kirjandusteadlane Heldur Niit. Tema poolõde on Maarja Undusk (sündinud 1959), poolvennad on Eerik-Niiles Kross (sündinud 1967) ja Märten Kross (sündinud 1970). Tal on viis tütart. A methodological framework for studying families in dwelling environments. // Looking Back to the Future. Delft University Press (1988) 2 Housing characteristics, family relations and lifestyle: An empirical study of Estonian families. // The Meaning and Use of Housing: Int. Perspectives, Approaches and Their Applications. Avebury, 1993 Environmental psychology in the Soviet Union (kaasautorid M. Heidmets, J. Kruusvall). // Handb. Environmental Psychol. 2 (1987) (New York) A cross-cultural study of a circumplex model of affect (kaasautorid J. A. Russell, M. Lewicka). // J. Personality and Social Psychol. 57 (1989) 5 Universal values in Estonia, Finland and Sweden (kaasautorid M. Verkasalo, Å. Daun). // Ethnologia Europaea 24 (1994) 2 Academic performance and its prediction: A view from Estonia. // Int. J. Educational Res. 35 (2001) 4 Culture-level dimensions of social axioms and their correlates across 41 cultures (kaasautor). // J. Cross-Cultural Psychol. 35 (2004) 5 Metacognitions about language skill and working memory among monolingual and bilingual college students. When does bilingualism matter (kaasautorid S. Ransdell, M.-L. Barbier) ? // Int. J. Bilingual Education and Bilingualism 9 (2006) 6. Ajaleht Tartu Riiklik Ülikool, 1. juuli 1976. Eesti teaduse biograafiline leksikon. 3. köide: N–Sap TTEÜ, avaldatud elektrooniliselt 2013 EE 14, 324 Virkus, R. Tallinna Pedagoogikaülikool läbi aegade. Tallinn, 1998, 123, 167 Marquis Who's Who in the World. 16th ed., 2000 Millennium Edition, 18th, 19th, 20th ed Marquis Who's Who in Medicine and Healthcare Millennium Edition 2000–2001 and 4th Edition 2002–2003 (Reed Elsevier, USA) Toomas Niit Eesti Teadusinfosüsteemis Käesolevas artiklis on kasutatud "Eesti teaduse biograafilise leksikoni" materjale.